
TARPTAUTINIO FLORISTO PROFESINIO MEISTRIŠKUMO KONKURSO ORGANIZAVIMO IR VYKDYMO TVARKOS APRAŠAS

[bookmark: _Toc183611329]I SKYRIUS
BENDROSIOS NUOSTATOS

1. Tarptautinio floristo profesinio meistriškumo konkurso (toliau – Konkursas) organizavimo ir vykdymo tvarkos aprašas (toliau – Konkurso tvarkos aprašas) reglamentuoja Konkurso paskirtį ir tikslus, Konkurse tikrinamas dalyvių kompetencijas, reikalavimus profesinio mokymo įstaigoms, Konkurso dalyviams ir Konkurso vertintojams, Konkurso organizavimo tvarką, Konkurse naudojamą įrangą ir medžiagas, reikalavimus Konkurso užduočių ir jų vertinimo kriterijų parengimui, Konkurso dalyvių atliktų užduočių vertinimą ir apeliacijos tvarką, Konkurso stebėsenos ir kokybės užtikrinimo tvarką, darbuotojų saugos ir sveikatos, darbo kultūros bei aplinkosaugos reikalavimus, Konkurso dalyvių apdovanojimo tvarką, Konkurso veiklų finansavimą, Konkurso informavimo ir viešinimo reikalavimus. 
2. Konkursas organizuojamas laikantis Lietuvos Respublikoje galiojančių įstatymų, kitų teisės aktų, Profesinio meistriškumo konkursų nuostatų, patvirtintų Švietimo, mokslo ir sporto ministro 2024 m. lapkričio 6 d. įsakymu Nr. V-1231 „Dėl profesinio meistriškumo konkursų nuostatų patvirtinimo“, šio Konkurso tvarkos aprašo reikalavimų, ir Karaliaus Mindaugo profesinio mokymo centro 2026-01-31 Profesinio meistriškumo konkurso vykdytojo, siekiančio vykdyti floristo profesinio meistriškumo konkursą paraiškoje Nr. PMK1-2026-27 nurodytų įsipareigojimų. 
3. Konkurso vykdytojas – Karaliaus Mindaugo profesinio mokymo centras (toliau – Konkurso vykdytojas). 
4. Konkurso data ir trukmė – 2026 m. spalio 15  d. nuo 10 iki 18 val., spalio 16 d. 8:30- iki 16:00 val. 
5. Konkurso vieta – Karaliaus Mindaugo pr.11, LT–44287, Kaunas.
6. Konkurso tvarkos aprašas, Konkurso tvarkaraštis ir kita su Konkursu susijusi informacija skelbiama Kvalifikacijų ir profesinio mokymo plėtros centro (toliau – Centras) interneto svetainėje adresu https://skills.lt/ ir Konkurso vykdytojo interneto svetainėje adresu: www.kaupa.lt.  



II SKYRIUS
KONKURSO PASKIRTIS IR TIKSLAI 

7. Konkurso paskirtis – suteikti galimybę Lietuvos ir užsienio profesinio mokymo įstaigų mokiniams ir absolventams varžytis vieniems su kitais, kad atlikdami Konkurso užduotis galėtų pademonstruoti savo talentą floristo profesinio įgūdžio srityje ir išrinkti aukščiausio floristo profesinio meistriškumo lygio atstovą Lietuvoje. 
8. Konkurso tikslai:
8.1.   skatinti profesinio mokymo įstaigų mokinių ir absolventų profesinių kompetencijų  gilinimą floristo srityje;
8.2.   didinti profesinio mokymo patrauklumą bei profesinio mokymo ir floristo profesijos prestižą;
8.3. ugdyti profesinio mokymo įstaigų mokinių ir absolventų floristo profesinį meistriškumą;
8.4. didinti profesinio mokymo įstaigų mokinių ir absolventų profesinio mokymosi motyvaciją;
8.5. stiprinti mokytojų, mokinių, absolventų ir darbdavių tarpusavio bendradarbiavimą;
8.6. ugdyti profesinio mokymo įstaigų mokinių ir absolventų floristo kūrybingumą, iniciatyvumą ir bendradarbiavimą;
8.7. plėtoti ryšius tarp profesinio mokymo įstaigų, verslo subjektų, visuomenės bei užsienio specialistų.

III SKYRIUS
KONKURSE TIKRINAMOS KONKURSO DALYVIŲ KOMPETENCIJOS 
10. Konkurse tikrinamos šios pagrindinės Konkurso dalyvių kompetencijos: 
10.1. parinkti augalus floristinėms kompozicijoms;
10.2. paruošti augalus komponuoti;
10.3. jungti augalines medžiagas;
10.4. komponuoti augalus su kitais daiktiniais objektais;
10.5. komponuoti skirtingų stilių floristinius darbus;
10.6. kurti progines kompozicijas;
10.7. parinkti floristiniams darbams gaminti reikalingas detales ir konstrukcijas;
10.8. gaminti floristiniams darbams reikalingas detales ir konstrukcijas;
10.9. kultūrinio sąmoningumo ir raiškos kompetencija (lavinti estetinį požiūrį į aplinką);
10.10. matematinė kompetencija ir gamtos mokslų, technologijų ir inžinerijos kompetencija (vadovautis aplinkos tvarumo principais; saugoti kraštovaizdį ir biologinę įvairovę, gamtos ir kultūros paveldo vertybes.).


IV SKYRIUS
REIKALAVIMAI PROFESINIO MOKYMO ĮSTAIGOMS, KONKURSO DALYVIAMS IR KONKURSO VERTINTOJAMS
11.  Konkurse gali dalyvauti Lietuvos ir užsienio profesinio mokymo įstaigų, vykdančių floristo formaliojo profesinio mokymo programą (kodas P42021403, P43021403, T43021405), I-III kursų mokiniai ir absolventai, įgiję minėtą kvalifikaciją 2026 m.
11.1.  Svečio teisėmis Konkurse dalyvaus Lietuvos privačių floristikos mokyklų mokiniai ir absolventai, kurie mokosi ar mokėsi pagal Floristo formaliojo profesinio mokymo programas.
12. Konkurso vykdytojas taiko Konkurso dalyvio mokestį, kurio dydis yra 65 (šešiasdešimt penki) Eur. Šis mokestis naudojamas priemonių ir medžiagų, reikalingų Konkurso užduočiai atlikti, įsigijimui. Užsiregistravusiai mokymo įstaigai Konkurso vykdytojas įkelia sąskaita į SABIS sistemą ir ji turi būti apmokėta ne vėliau kaip likus 3 darbo dienoms iki Konkurso pradžios.
13. Profesinio mokymo įstaigos mokinys ar absolventas, ketinantis dalyvauti Konkurse,  privalo pateikti Konkurso dalyvio elektroninės registracijos anketą ne vėliau kaip iki rugsėjo 15 dienos. Konkurso dalyvio elektroninės registracijos anketos nuoroda pateikiama lietuvių ir anglų kalbomis:  Registracija     Registration
14. Profesijos mokytojas, lydintis Konkurso dalyvį, privalo pateikti Konkurso dalyvio elektroninės registracijos anketą ne vėliau kaip iki rugsėjo 15 dienos. Konkurso dalyvio elektroninės registracijos anketos nuoroda pateikiama lietuvių ir anglų kalbomis:   Registracija     Registration
15. Konkurso dalyviai turi turėti šias profesines ir bendrąsias, reikalingas Konkurso užduotims atlikti, kompetencijas: 
15.1. parinkti augalus floristinėms kompozicijoms;
15.2. paruošti augalus komponuoti;
15.3. jungti augalines medžiagas;
15.4. komponuoti augalus su kitais daiktiniais objektais;
15.5. komponuoti skirtingų stilių floristinius darbus;
15.6. kurti progines kompozicijas;
15.7. parinkti floristiniams darbams gaminti reikalingas detales ir konstrukcijas;
15.8. gaminti floristiniams darbams reikalingas detales ir konstrukcijas;
15.9. lavinti estetinį požiūrį į aplinką (kultūrinio sąmoningumo ir raiškos kompetencija);
15.10. vadovautis aplinkos tvarumo principais; saugoti kraštovaizdį ir biologinę įvairovę, gamtos ir kultūros paveldo vertybes (matematinė kompetencija ir gamtos mokslų, technologijų ir inžinerijos kompetencija);
16. Minimalūs reikalavimai Konkurso vertintojams:
16.1. Mokinio ar absolvento pasirengimą konkursui vertina mokytojai, turintys ne mažesnę kaip 2 metų floristo profesinės veiklos patirtį.
17. Konkurso vertintojais skiriami: Menų profesinio mokymo metodinės komisijos narys, tarptautinio profesinio meistriškumo konkurso „EuroSkills“ ekspertas-vertintojas (užsienio ekspertas), du floristai, turintys praktinės veiklos ir vertinimo patirties nacionaliniuose profesinio meistriškumo konkursuose.
18. Konkurso dalyviai ir Konkurso vertintojai Konkurso metu privalo turėti asmens tapatybę patvirtinantį dokumentą. Asmens tapatybę patvirtinantis dokumentas naudojamas tik dalyvio tapatybės patikrinimui ir nėra kopijuojamas ar kitaip saugomas.

V SKYRIUS
KONKURSO ORGANIZAVIMO TVARKA 
19. Konkursas vykdomas vienu etapu. 
20. Konkurso tvarkaraštis pateikiamas šio Konkurso tvarkos aprašo priede (priedas Nr. 1).
21. Bendras Konkurso dalyvių skaičius – ne daugiau kaip 12 dalyvių.
22. Konkurso dalyviai turi atlikti Konkurso užduotis pagal pateiktą Konkurso užduočių atlikimo instrukciją. Konkurso užduotys pateikiamos šio Konkurso tvarkos aprašo priede (priedas Nr. 2).
23. Konkurso dalyvių bei juos lydinčių profesijos mokytojų maitinimą užtikrina Konkurso vykdytojas. Dalyvių ir lydinčių mokytojų apgyvendinimo išlaidas apmoka profesinio mokymo įstaiga, deleguojanti juos dalyvauti Konkurse.
24. Konkurso vykdymo skaidrumą užtikrina Konkurso vertintojai, kurių veiklą koordinuoja Centro deleguotas atstovas (toliau – Konkurso stebėtojas). Centro deleguotas atstovas nevertina Konkurso dalyvių atliktų užduočių, bet prižiūri Konkurso vertintojų darbą, stebi Konkurso užduočių atlikimo laikų pradžią ir pabaigą, atsako už teisingą ir skaidrų Konkurso vertintojų pateiktų Konkurso užduočių atlikimo vertinimo rezultatų apdorojimą, prižiūri, kad būtų laikomasi Konkurso organizavimo ir Konkurso užduočių atlikimo vertinimo tvarkos. 
25. Konkurso vykdytojas skiria Konkurso vertintojų ir Konkurso stebėtojo sklandžiam funkcijų atlikimui užtikrinti techninį personalą. 

VI SKYRIUS
KONKURSE NAUDOJAMA ĮRANGA IR MEDŽIAGOS
26. Konkurso vykdytojas aprūpina darbo medžiagomis ir priemonėmis, reikalingomis Konkurso užduočiai atlikti, o Konkurso dalyviai pasirūpina įrankiais ir darbo rūbais (priedas Nr. 3).

VII SKYRIUS
REIKALAVIMAI KONKURSO UŽDUOČIŲ IR JŲ VERTINIMO KRITERIJŲ PARENGIMUI  
27. Konkurso užduotis ir jų vertinimo kriterijus rengia, atnaujina Konkurso užduočių rengėjų grupė, kurią sudaro atitinkamo švietimo posričio profesinio mokymo metodinės komisijos deleguoti atstovai ir Konkurso vertintojai, taip pat gali būti pasitelkti profesijos mokytojai, kurie padeda mokiniams ir absolventams pasirengti tarptautiniam konkursui, organizuojamam kitos valstybės ir (ar) tarptautinės organizacijos, ir pagal nustatytus to profesinio meistriškumo konkurso reikalavimus atstovauja šaliai. 
28. Konkurso užduočių rengėjų grupės sudėtis patvirtinama Konkurso vykdytojo vadovo įsakymu.
29. Konkurso vykdytojas turi organizuoti Konkurso užduočių rengėjų grupės darbą. Pirmas susitikimas turi būti organizuotas ne vėliau kaip likus 2 mėn. iki Konkurso vykdymo pradžios. 
30. Konkurso užduotys ir jų vertinimo kriterijai yra patvirtinami Konkurso užduočių rengėjų grupės posėdžio metu atviru balsavimu balsų dauguma ir teikiami patvirtinti Konkurso vykdytojui. 
31. Konkurso užduotys turi būti parengtos pagal floristo kvalifikacijai taikomus kokybės reikalavimus, tinkamai atliepti Floristo profesinio mokymo programos turinį. 
32. Konkurso užduotys turi atitikti įprastai tokiai užduočiai profesinėje praktikoje ir (ar) profesinėje darbinėje veikloje taikomus Lietuvos Respublikoje galiojančių teisės aktų ir normatyvinių dokumentų (techninių reglamentų ir (ar) tarptautinių standartų) reikalavimus. 
33. Konkurso praktinės užduotys turi būti išbandytos realiomis sąlygomis, naudojant numatytą technologinę įrangą ir įrankius, laikantis nustatytų Konkurso užduočių atlikimo laiko apribojimų.
34. Už Konkurso užduočių testavimą atsakingi Konkurso užduočių rengėjai ir Konkurso vykdytojas.   
35. Konkurso vykdymo metu Konkurso vertintojai turi teisę ištaisyti Konkurso užduotyje ar Konkurso užduoties vertinimo lapuose pastebėtas korektūros klaidas, trūkumus ar atlikti kitas susijusias techninio pobūdžio korekcijas.   
36. Konkurso dalyvis, atlikdamas kiekvieną Konkurso užduotį, atitinkamai privalo turėti:
36.1. Konkurso užduoties aprašymą;
36.2. Konkurso užduoties atlikimui reikalingus darbo įrankius ir priemones.
37. Konkurso vertintojas, vertindamas kiekvieną Konkurso užduotį, atitinkamai privalo turėti:
37.1. Konkurso užduoties aprašymą;
37.2. Konkurso užduoties vertinimo lapus.
VIII SKYRIUS
KONKURSO DALYVIŲ ATLIKTŲ UŽDUOČIŲ VERTINIMAS IR APELIACIJOS TVARKA 
38. Konkurso dalyvių atliktas užduotis vertina Konkurso vertintojai. Konkurso vertintojas nevertina savo atstovaujamos profesinio mokymo įstaigos mokinio ar absolvento, kurį parengė Konkursui.   
39. Konkurso vertintojų skaičius – 4 (keturi).
40. Vertinami  asmeniniai Konkurso dalyvių rezultatai.
41. Konkurso vertintojai pateikia Konkurso dalyviams Konkurso užduotis. Konkurso dalyviai gali susipažinti su konkrečiomis Konkurso užduotimis ne vėliau kaip prieš 10 dienų iki Konkurso vykdymo pradžios, tuomet su Konkurso užduotimis juos supažindina profesijos mokytojas, kuris jį rengia Konkursui.
42. Konkurso vykdytojas įsipareigoja iki spalio 1 d. suorganizuoti nuotolinį susitikimą Konkurso dalyviams ir mokytojams, ruošiantiems mokinius ir absolventus Konkursui. Susitikimo metu bus aptarta namų darbų užduotis, Konkurso užduotis, reikalavimai bei Konkurso vykdymo eiga.
43.  Konkurso pirmą dieną 20 minučių prieš Konkurso užduočių atlikimo pradžią Konkurso vertintojai glaustai paaiškina Konkurso dalyviams kiekvienos Konkurso užduoties atlikimo tvarką.
44. Iškart pasibaigus Konkurso užduoties atlikimo laikui, Konkurso dalyvis privalo sutvarkyti darbo vietą ir iš jos pašalinti visus daiktus, likusias gėles, augalus bei medžiagas. Atliekant tvarkymo darbus, dalyviui gali padėti profesijos mokytojas ar kiti pagalbiniai asmenys.
45. Konkurso dalyvių Konkurso užduočių atlikimas vertinamas vadovaujantis Konkurso vykdytojo patvirtintais Konkurso užduočių vertinimo kriterijais.
46. Konkurso dalyvių Konkurso užduočių atlikimo vertinimo rezultatai yra surašomi į Konkurso užduoties vertinimo lapus, iš kurių duomenys yra suvedami į galutinę Konkurso dalyvių atliktų Konkurso užduočių vertinimo rezultatų lentelę. 
47. Konkurso vertintojai privalo tinkamai užpildyti kiekvieno Konkurso dalyvio Konkurso užduoties vertinimo lapą, nepriklausomai nuo Konkurso užduoties atlikimo apimties (už neatliktus Konkurso užduoties punktus surašomi nuliai).
48. Konkurso vertintojai užpildytus Konkurso užduoties vertinimo lapus pateikia techniniam personalui, kuris įveda vertinimo rezultatus į galutinę Konkurso dalyvių atliktų Konkurso užduočių vertinimo rezultatų lentelę. Konkurso stebėtojas ir Konkurso vertintojai patikrina suvestų Konkurso užduočių atlikimo vertinimo rezultatų teisingumą. Laimėtoju pripažįstamas daugiausia balų surinkęs Konkurso dalyvis.
49. Pirmosios, antrosios ir trečiosios vietos laimėtojai yra daugiausiai vertinimo balų surinkę Konkurso dalyviai.
50. Surinkus dviem ar daugiau Konkurso dalyvių vienodą vertinimo balų skaičių, laimėjusiu pripažįstamas tas dalyvis, kuris yra surinkęs daugiau balų už techninės užduoties dalies atlikimą.
51. Apeliacija Konkurso vykdytojui dėl Konkurso dalyvių atliktų Konkurso užduočių vertinimo rezultatų pateikiama per 30 min. nuo galutinių Konkurso dalyvių atliktų Konkurso užduočių vertinimo rezultatų paskelbimo momento. Dėl to paties pagrindo apeliacija gali būti teikiama tik vieną kartą.
52. Konkurso vertintojai per 1 valandą nuo apeliacijos pateikimo momento peržiūri apeliuojamą pažeidimą ir priima sprendimą dėl galutinio Konkurso dalyvių atliktų Konkurso užduočių rezultatų įvertinimo.
53. Su Konkurso vertintojų priimtu sprendimu, kuris įforminamas protokolu, apeliaciją pateikęs asmuo supažindinamas pasirašytinai ne vėliau kaip per 30 min. po sprendimo priėmimo momento.
54. Konkurso užduočių atlikimo metu Konkurso dalyviams draudžiama naudotis mobilaus ryšio ar kitomis asmeninėmis komunikacijos priemonėmis, draudžiama kalbėtis ar kitomis priemonėmis komunikuoti su jį lydinčiu profesijos mokytoju. Pažeidus šį reikalavimą, Konkurso vertintojų sprendimu Konkurso dalyvis gali būti šalinamas iš Konkurso.  
55. Konkurso vykdytojas, Konkurso stebėtojas turi teisę bet kuriuo Konkurso vykdymo metu pašalinti Konkurso dalyvį iš Konkurso be teisės reikalauti sugrąžinti Konkurso dalyvio mokestį (jei toks taikomas) ar kitas išlaidas, jeigu Konkurso dalyvis Konkurso užduotis atlieka nesavarankiškai, trukdo kitiems Konkurso dalyviams, naudojasi pagalbinėmis priemonėmis ar pažeidžia šio Konkurso tvarkos aprašo nuostatas. 
IX SKYRIUS
KONKURSO STEBĖSENA IR KOKYBĖS UŽTIKRINIMAS
56. Konkurso organizavimo ir vykdymo stebėseną atlieka Centras.
57. Konkurso stebėsenos tikslas – analizuoti ir vertinti Konkurso organizavimo, vykdymo eigą, kaupti ir sisteminti informaciją, teikti metodinę paramą ir konsultacijas. 
58. Konkurso vykdytojas ne vėliau kaip per 20 (dvidešimt) darbo dienų po Konkurso vykdymo pabaigos pateikia Centrui nustatytos formos Konkurso vykdymo ataskaitą.
59. Centras gali atlikti Konkurso vykdytojo ir Konkurso dalyvių apklausas dėl Konkurso vykdymo kokybės. 
60. Centras turi teisę tikrinti ir vertinti Konkurso vykdytoją, siekiant įvertinti Konkurso organizavimą ir vykdymą Konkurso apraše nustatytiems reikalavimams. 
X SKYRIUS
KONKURSO DARBUOTOJŲ SAUGOS IR SVEIKATOS IR DARBO KULTŪROS BEI APLINKOSAUGOS REIKALAVIMAI
61. Konkurso dalyviai privalo būti susipažinę su Konkurso tvarkos aprašo reikalavimais, pasirašyti sutikimą dėl asmens duomenų tvarkymo (priedas Nr. 4 ir priedas Nr. 5).
62. Konkurso dalyvių vertintojai, Konkurso stebėtojas privalo būti susipažinę su Konkurso tvarkos aprašo reikalavimais, pasirašyti sutikimą dėl asmens duomenų tvarkymo, nešališkumo ir konfidencialumo deklaraciją (priedas Nr. 6).
63. Konkurso vertintojai turi būti susipažinę su Konkurso užduočių atlikimo rizikos veiksniais ir su jais privalo supažindinti visus Konkurso dalyvius.
64. Visi Konkurse naudojami mechanizmai ir (ar) įranga turi atitikti floristo kvalifikacijai nustatytus darbuotojų saugos ir sveikatos reikalavimus.
65. Kiekvieno dalyvio darbo vieta turi atitikti darbo saugos ir higienos reikalavimus, užtikrinti nediskriminavimą, taip pat visiems Konkurso dalyviams turi būti užtikrintos Konkurso užduoties atlikimo vienodos techninės sąlygos.
66. Kiekvienas Konkurso dalyvis, prieš pradėdamas atlikti Konkurso užduotį, turi įsitikinti, kad jo darbo vietoje nėra jokių kliūčių, ant grindų nėra jokių medžiagų, įrangos ar įrankių, už kurių galėtų užkliūti, paslysti ar nukristi.
67. Visi Konkurso dalyviai, atlikdami Konkurso užduotis, turi vilkėti darbo rūbais, avėti darbo batais, naudoti asmenines apsaugos priemones.
68. Konkurso dalyviams turi būti numatyta patalpa, skirta persirengimui ir poilsiui.
69. Konkurso užduoties atlikimo metu Konkurso dalyviui turi būti suteikta galimybė padaryti poilsio pertraukas tam skirtoje patalpoje pagal Konkurso vykdytojo numatytą laiką. Pertraukos laikas neįtraukiamas į Konkurso užduoties atlikimo laiką. Pertraukų metu Konkurso dalyvio ir jį lydinčio profesijos mokytojo komunikacija yra draudžiama. 
70. Praktinės užduotys turi būti išdėstytos taip, kad greta esantys Konkurso dalyviai netrukdytų vieni kitiems.
71. Konkurso vykdytojas privalo pasirūpinti gaisrinės ir privalomosios pirmosios medicininės pagalbos reikalavimais.

XI SKYRIUS
KONKURSO DALYVIŲ APDOVANOJIMAI
72. Pirmos, antros ir trečios vietos laimėtojai apdovanojami Švietimo, mokslo ir sporto ministerijos diplomais.
73. Konkurso laimėtojai apdovanojami socialinių partnerių, verslo įmonių, privačių asmenų prizais, atminimo dovanomis, Centro padėkos raštais.
74. Profesijos mokytojai, parengę Konkurso pirmos, antros, trečios vietos laimėtojus, apdovanojami Švietimo, mokslo ir sporto ministro padėkos raštais.
75. Visi dalyviai ir jų profesijos mokytojai apdovanojami padėkos raštais už dalyvavimą Konkurse.

XII SKYRIUS
KONKURSO VEIKLŲ FINANSAVIMAS
76. Konkurso veiklos finansuojamos iš Konkurso vykdytojo pajamų, gautų už suteiktas paslaugas, Konkurso dalyvių mokesčių ir rėmėjų lėšomis.

XIII SKYRIUS
KONKURSO INFORMAVIMO IR VIEŠINIMO REIKALAVIMAI

77. Konkurso rezultatai Konkurso dalyviams turi būti paskelbti ne vėliau kaip 1 val. po oficialios Konkurso pabaigos.
78. Oficialūs Konkurso rezultatai pateikiami Centrui ne vėliau kaip per 2 darbo dienas.
79. Konkurso oficialūs rezultatai turi būti paviešinti Centro interneto svetainėje adresu https://skills.lt/, Konkurso vykdytojo oficialios internetinės svetainės www.kaupa.lt naujienų skiltyje.

XIV SKYRIUS
BAIGIAMOSIOS NUOSTATOS
80. Konkursų organizavimo ir dalyvavimo metu gauti asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas).
81. Dokumentai saugomi Lietuvos Respublikos dokumentų ir archyvų įstatymo nustatyta tvarka.



__________________________________





SUDERINTA
Kvalifikacijų ir profesinio mokymo plėtros centro
direktoriaus 202…. m. ……......  d. raštu Nr. V7-......
Tarptautinio floristo 
profesinio meistriškumo konkurso 
organizavimo ir vykdymo tvarkos aprašo
priedas Nr. 1

TARPTAUTINIO  FLORISTO PROFESINIO MEISTRIŠKUMO KONKURSO 
TVARKARAŠTIS

Konkurso data: 2026 m. spalio 15-16 d.

Konkurso vieta: Didžioji salė, Karaliaus Mindaugo profesinio mokymo centras (Karaliaus Mindaugo pr.11, Kaunas)

	2026 m. spalio 15 d. (ketvirtadienis)

	Laikas
	Veikla

	10:00 – 11:00
	Konkurso dalyvių registracija, Konkurso vietų traukimas, darbo vietų įsirengimas. Kava/arbata

	11.00 – 11.30
	Konkurso	atidarymas,	supažindinimas	su	Konkurso užduotimis, taisyklėmis ir vertinimo kriterijais 

	11:30 – 12:00
	Pasiruošimo laikotarpis I užduočiai atlikti

	12:00 – 14:00
	I užduoties atlikimas

	14.00 – 15.00
	Pietūs 

	15:00 – 15:30
	Pasiruošimo laikotarpis II užduočiai atlikti

	15:30 – 17:00
	II užduoties atlikimas

	17:00 – 18:00
	  Vakarienė

	17:30 – 19:30
	I-II užduočių vertinimas

	2026 m. spalio 16 d. (penktadienis)

	Laikas
	Veikla

	08:30 – 09:00
	Pusryčiai

	09:00 – 09:30
	Pasiruošimo laikotarpis III užduočiai atlikti

	09:30 – 11:30
	III užduoties atlikimas 

	11:30 – 12:30
	Pietūs 

	11:30 – 13:00
	III užduoties vertinimas. 


	12:30 – 13:30
	Konkurso darbų paroda

	13:30 – 15:30
	Floristikos meistrų kūrybinis pasirodymas 

	15:30 – 16:00
	Konkurso uždarymas ir apdovanojimai




Pastaba: atsižvelgiant į Konkurso eigą, tvarkaraščio laikas gali būti tikslinamas.

Tarptautinio floristo 
profesinio meistriškumo konkurso 
organizavimo ir vykdymo tvarkos aprašo
priedas Nr. 2

TARPTAUTINIO FLORISTO PROFESINIO MEISTRIŠKUMO KONKURSO UŽDUOČIŲ APRAŠYMAS

PIRMA UŽDUOTIS. Floristinis objektas tema „Ozo šalies burtininkas“ 

Užduotis. Ant iš anksto (namų darbo) paruošto karkaso naudojant augalinę medžiagą sukurti floristinį objektą, kūrybiškai interpretuojant pasaką „Ozo šalies burtininkas“

Kontekstas: 
„Ozo šalies burtininkas“ – garsusis L. Frank Baum kūrinys, pasakojantis apie mergaitę Dorotę ir jos šunelį Toto, kurie netikėtai atsiduria stebuklingoje Ozo šalyje. Keliaudama namų link, Dorotė susipažįsta su Baidykle, Skardiniu medkirčiu ir Bailiuoju liūtu. Kartu jie leidžiasi į kelionę pas Ozo šalies burtininką, tikėdamiesi išpildyti savo didžiausius troškimus. Ši istorija atskleidžia draugystę, bendradarbiavimą, drąsą ir atkaklumą. Kūrinys taip pat simbolizuoja asmeninio augimo, savęs pažinimo ir gyvenimo kelionės paieškas.

Reikalavimai floristinio objekto karkasui (rėmui, konstrukcijai):
· Bent viena floristinio objekto kraštinė turi būti ne mažesnė kaip 150 cm ± 10 cm. 
· Objektas eksponuojamas pastatytas ant žemės arba naudojant stovą. 
· Stovo matmenys nėra įskaičiuojami į objekto matmenis. 
· Karkasas (rėmas, konstrukcija) negali sudaryti daugiau kaip 50 proc. baigto darbo. 
· Ne mažiau kaip 50 proc. baigto darbo turi sudaryti gyva augalinė medžiaga (įskaitant karkasą/konstrukciją).

Medžiagos: užduočiai atlikti reikalingos medžiagos nėra suteikiamos – jas atsiveža dalyviai.
Technika: laisva.
Užduoties atlikimo laikas: 2 val.
Pasiruošimo laikas: 0,5 val.
Dalyvis, lydintis mokytojas ir/ar Konkurso deleguotas atstovas gali padėti ruošti karkasą pasiruošimo laikotarpiu. Konkurso vietos įsirengimo metu karkasą galima tik pasistatyti ir jeigu reikia sumontuoti. Pasiruošimo laikotarpiu prie karkaso negali būti pritvirtinta jokia gyva augalinė medžiaga. 
Konkursui pasibaigus floristinį objektą – namų darbą išsiardyti ir išsivežti galima. 



ANTRA UŽDUOTIS – SIURPRIZAS. Vazoninių augalų kompozicija tema „Dvylika brolių juodvarniais lakstančių“  (dalyviams iš anksto neskelbiama)


TREČIA UŽDUOTIS. Puokštė karkase tema „Alisa stebuklų šalyje“

Užduotis. Sukomponuoti puokštę su karkasu, kūrybiškai interpretuojančią pasaką „Alisa stebuklų šalyje“ 

 Kontekstas:
„Alisa stebuklų šalyje“ – Lewis Carroll fantastinė pasaka apie mergaitę Alisą, kuri netikėtai patenka į stebuklų ir netikėtumų kupiną pasaulį. Keliaudama per keistų personažų ir neįprastų įvykių kupiną šalį, ji susiduria su nuolat kintančia tikrove, kuri žadina nuostabą, smalsumą, vaizduotę ir skatina savęs pažinimą. Kūrinys žavi kūrybiškumu, fantazija bei kviečia pažvelgti į pasaulį kitaip, nebijant netikėtumų ir neįprastų sprendimų. 

Reikalavimai karkasui:
· Karkasas puokštei turi būti pagamintas Konkurso metu. 
· Bent vienos karkaso kraštinės ilgis turi būti 50 cm ± 10 cm. 
· Pasiruošimo laikotarpiu karkasas gali būti pildomas numatytomis neaugalinėmis medžiagomis, tačiau jame negali būti naudojama augalinė medžiaga, skirta puokštei komponuoti. 
· Karkasas negali sudaryti daugiau kaip 50 proc. baigto darbo apimties. 
· Baigtame darbe ne mažiau kaip 50 proc. kompozicijos turi sudaryti gyva augalinė medžiaga.

Medžiagos: laisvai pasirenkamos iš medžiagų, kurias suteikia Konkurso vykdytojas. Konkurso vykdytojas visiems dalyviams suteikia vienodas augalines ir pagalbines medžiagas, taip užtikrindamas lygias ir vienodas sąlygas užduočiai atlikti.
Puokštės eksponavimas: puokštė eksponuojama dalyvio pasirinktoje vazoje ar kitame inde, kurį suteikia Konkurso vykdytojas.
Technika: laisva.
Pasiruošimo laikas: 0,5 val.
Pasiruošimo metu dalyviai gali susipažinti su suteikta augaline, dekoratyvine ar tvirtinimo medžiaga. Taip pat gali pasiruošti augalinę medžiagą, jeigu reikia.
Užduoties atlikimo laikas: 2 val.



Tarptautinio floristo 
profesinio meistriškumo konkurso 
organizavimo ir vykdymo tvarkos aprašo
priedas Nr. 3

DARBO MEDŽIAGOS IR PRIEMONĖS, KURIOS SUTEIKIAMOS 
KIEKVIENAM  KONKURSO DALYVIUI

	Eil.
Nr.
	Pavadinimas
	Kiekis 

	1
	Darbo vieta (stalas, kėdė)
	1 vnt.

	2
	Vazos skintoms gėlėms ir žalumai pamerkti
	2 vnt.

	3
	Dekoratyviniai indai 
	2 vnt.

	4
	8 skirtingos skintų gėlių rūšys *
	

	5
	4 skirtingos žalumos rūšys*
	

	6
	Dekoratyvinės priemonės (satino juostelės, spalvota viela, popierius, rafija, kita gamtinė dekoratyvinė medžiaga). *
	

	7
	Techninės priemonės reikalingos užduotims atlikti (viela, perrišimo juosta, floristinis teipas).
	

	8
	Siurprizo užduočiai skirtos medžiagos ir įrankiai bus suteikiami Konkurso vykdytojų ir iš anksto nėra skelbiami.
	

	
	*  Augalinių, dekoratyvinių ir tvirtinimo medžiagų, kurias suteiks organizatoriai, sąrašas bus patikslintas likus trims dienoms iki konkurso. Dalyviams bus pateiktas tikslus medžiagų sąrašas, nurodant jų kiekius bei augalinės medžiagos rūšis. Pastaba. Visiems dalyviams bus suteiktos vienodos augalų rūšys ir jų kiekiai, vienodi dekoratyviniai indai, dekoratyvinės bei techninės priemonės, reikalingos užduočiai atlikti.



         DARBO ĮRANKIAI, DARBO RŪBAI IR PAPILDOMA GAMTINĖ MEDŽIAGA, 
KURIAIS PASIRŪPINA KIEKVIENAS KONKURSO DALYVIS

	Eil.
Nr.
	Pavadinimas
	Kiekis 

	1.
	Įrankiai reikalingi floristui: 
1.1. floristinis peiliukas, 
1.2. sekatorius, 
1.3. žirklės, 
1.4. replės, 
1.5. replės kandiklės, 
1.6. yla, 
1.7. teptukas, 
1.8. karštų klijų pistoletas,
1.9. karštų klijų lazdelės,
1.10. matavimo metras.
	
1 vnt.
1 vnt.
1 vnt.
1 vnt.
1 vnt.
1 vnt.
1 vnt.
1 vnt.
3-4 vnt.
1 vnt.

	2.
	Darbo drabužiai (prijuostė, darbo pirštinės).
	

	3. 
	Konkurso dalyviai atsiveža papildomą gamtinę medžiagą skirtą tik namų darbų užduočiai įgyvendinti. 
Atsivežta medžiaga negalės būti naudojama puokštei komponuoti ir / arba siurprizo užduočiai atlikti.
	


Tarptautinio floristo 
profesinio meistriškumo konkurso 
organizavimo ir vykdymo tvarkos aprašo
priedas Nr. 4


SUTIKIMAS
DĖL ASMENS DUOMENŲ TVARKYMO

2026 m. spalio 15-16 d.
Kaunas

Aš,	,
(asmens vardas, pavardė, gimimo data)
sutinku ir esu informuotas (-a), kad:

1. Karaliaus Mindaugo profesinio mokymo centras (toliau – Konkurso vykdytojas) gautų ir tvarkytų žemiau išvardintus mano asmens duomenis (pildo duomenų subjektas):

	Vardas, pavardė
	Sutinku
	Nesutinku

	Elektroninio pašto
adresas
	Sutinku
	Nesutinku

	Įstaigos pavadinimas
	Sutinku
	Nesutinku



2. Aukščiau išvardinti asmens duomenys būtų tvarkomi šiais tikslais: viešinimo, apklausų atlikimo 	ir tais atvejais, kai tvarkomi specialių kategorijų duomenys. Konkurso organizavimo ir administravimo tikslais asmens duomenys tvarkomi vadovaujantis BDAR 6 straipsnio 1 dalies e punktu (viešasis interesas).
3. Su aukščiau išvardintais asmens duomenimis būtų atliekami šie tvarkymo veiksmai:
1.1. Organizuoti ir administruoti konkursą;
1.2. Užtikrinti skaidrų ir objektyvų vertinimo procesą;
1.3. Viešinti konkurso rezultatus ir nugalėtojus;
1.4. Užtikrinti proceso kontrolę ir saugumą;
1.5. Rinkti grįžtamąjį ryšį ir vertinti organizavimo kokybę (apklausos);
1.6. Įgyvendinti teisės aktuose nustatytas pareigas.
4. Asmens duomenys būtų perduoti Kvalifikacijų ir profesinio mokymo plėtros centrui ir vertinimo komisijos nariams. Duomenys (vardas, pavardė, užimta vieta) gali būti perduoti viešinimo tikslu žiniasklaidai tik gavus atskirą sutikimą dėl atvaizdo ir viešinimo.
5. Konkurso vykdytojas duomenis tvarkys teisėtai, sąžiningai ir skaidriai, laikydamasis teisės aktų nustatytų reikalavimų, tik šiame sutikime nustatytais tikslais, taip pat užtikrindamas duomenų saugumą, įgyvendindamas tinkamas technines ir organizacines priemones duomenims apsaugoti nuo neteisėto sunaikinimo ar (ir) atsitiktinio pakeitimo, atskleidimo ir nuo bet kokio kito neteisėto tvarkymo.
6. Pasikeitus Jūsų asmens duomenims, tvarkomiems pagal šį sutikimą, prašome pranešti apie tai Konkurso vykdytojui.
7. Sutikimo galiojimo terminas – ne ilgiau kaip 3 metai arba iki sutikimo atšaukimo, atsižvelgiant į Karaliaus Mindaugo PMC Dokumentacijos plane nustatytus terminus.
8. Informacija, susijusi su mano duomenų tvarkymu šio sutikimo pagrindu, vadovaujantis 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – Bendrasis duomenų apsaugos reglamentas) 13 straipsniu, yra ši:
8.1. Duomenų valdytojas – Karaliaus Mindaugo profesinio mokymo centras, Karaliaus Mindaugo pr.11, Kaunas, +370 37 22 1723, rastine@kaupa.lt; 
8.2. Duomenų apsaugos pareigūno kontaktai – povilas.verenius@kaupa.lt;
8.3. Duomenų tvarkymo tikslai – šiame sutikime nurodyti asmens duomenys bus tvarkomi tik tuo tikslu, dėl kurio 2 punkte duotas sutikimas;
8.4. Duomenų tvarkymo teisinis pagrindas – BDAR 6 straipsnio 1 dalies a punktas (sutikimas) viešinimo ir specialių kategorijų duomenų tvarkymo atvejais.
8.5. Asmens duomenų gavėjai – šiame sutikime nurodyti Jūsų asmens duomenys gali būti perduoti:
8.5.1. 4 punkte nurodytiems duomenų gavėjams;
8.5.2. duomenų tvarkytojams, kurie atlieka tam tikrus darbus ir teikia paslaugas (informacinių technologijų bendrovės, kurios duomenis tvarko, kad užtikrintų informacinių sistemų kūrimą, tobulinimą ir palaikymą; bendrovės, kurios užtikrina pranešimų klientams siuntimą, teikia apsaugos ir kitas paslaugas);
8.5.3. teismui, teisėsaugos įstaigoms ar valstybės institucijoms tiek, kiek tokį teikimą nustato teisės aktų reikalavimai (pvz.: antstoliams, teismams ir kt.);
8.5.4. kitiems asmenims, Jūsų sutikimu, jei toks sutikimas gaunamas dėl konkretaus atvejo;
8.5.5. jeigu į šį asmens duomenų gavėjų sąrašą patektų ne Europos ekonominės erdvės valstybėje esantys asmens duomenų gavėjai, asmens duomenys perduodami tik Komisijos sprendimu dėl tinkamo duomenų apsaugos lygio patvirtintoms valstybėms ar tik valstybėms, kurių atžvilgiu taikomos Bendrojo duomenų apsaugos reglamento 46 straipsnio 2 dalyje ar 3 dalyje, 49 straipsnio 1 dalyje nustatytos apsaugos priemonės, su kuriomis turėtumėte galimybę susipažinti 8.1 ir 8.2 papunkčiuose nurodytais kontaktais.
8.6. Duomenų subjektų teisės. Teisė prašyti, kad būtų leista susipažinti su duomenimis ir juos ištaisyti ar ištrinti, teisė apriboti duomenų tvarkymą, teisė nesutikti, kad duomenys būtų tvarkomi, taip pat teisė į duomenų perkeliamumą. Šias teises galiu įgyvendinti teisės aktų nustatyta tvarka. Dėl duomenų subjektų teisių įgyvendinimo maloniai prašome kreiptis į Konkurso vykdytojo duomenų apsaugos pareigūną 8.2 papunktyje nurodytais kontaktais.
8.7. Teisė atšaukti sutikimą. Turiu teisę bet kada atšaukti šį sutikimą. Sutikimo atšaukimas nedaro poveikio sutikimu pagrįsto asmens duomenų tvarkymo, atlikto iki sutikimo atšaukimo, teisėtumui.  Sutikimą galiu atšaukti raštu (tiesiogiai man ar mano atstovui atvykus pas Konkurso vykdytoją, atsiuntus prašymą paštu ar elektroninėmis priemonėmis: faksu ar elektroniniu paštu povilas.verenius@kaupa.lt. Sutikimo atšaukimas turi būti pasirašytas. Sutikimo atšaukimas, atsiųstas Konkurso vykdytojui elektroninėmis priemonėmis, turi būti pasirašyti kvalifikuotu elektroniniu parašu ar pasirašius suformuotas elektroninėmis priemonėmis, kurios leidžia užtikrinti teksto vientisumą ir nepakeičiamumą (pvz., pdf formatu, faksimilinio ryšio priemonėmis).
8.8. Asmens duomenų saugojimo laikotarpis. Asmens duomenys saugomi vadovaujantis Karaliaus Mindaugo profesinio mokymo centro Dokumentacijos planu ir jame nustatytais saugojimo terminais. Jeigu konkrečiam dokumentui ar duomenų kategorijai Dokumentacijos plane terminas nenustatytas, asmens duomenys saugomi ne ilgiau, negu tai yra būtina šiame sutikime nurodytiems tikslams pasiekti. Pasibaigus nustatytam saugojimo terminui, asmens duomenys  sunaikinami  arba  nuasmeninami  teisės  aktų  nustatyta  tvarka.
 Saugojimo terminas gali būti pratęstas, jeigu asmens duomenys yra reikalingi ar gali būti naudojami kaip įrodymai ikiteisminiame ar kitame tyrime, civilinėje, administracinėje ar baudžiamojoje byloje, Valstybinės duomenų apsaugos inspekcijos atliekamo tyrimo metu ar kitais teisės aktų nustatytais atvejais. Tokiu atveju asmens duomenys saugomi tiek, kiek būtina atitinkamiems procesams užtikrinti, ir sunaikinami nedelsiant, kai tampa nebereikalingi.
8.9. Automatizuotų sprendimų priėmimai. Duomenys nebus naudojami automatizuotų sprendimų priėmimui Jūsų atžvilgiu, įskaitant profiliavimą.
8.10. Skundų teikimas. Turiu teisę skųsti Konkurso vykdytojo veiksmus (neveikimą) Valstybinei duomenų apsaugos inspekcijai ir teismui teisės aktų nustatyta tvarka.


                                    ______________                     ___________________________
                                                 (parašas)                                                   (vardas, pavardė)


_____________________________________


Tarptautinio floristo 
profesinio meistriškumo konkurso 
organizavimo ir vykdymo tvarkos aprašo
priedas Nr. 5

SUTIKIMAS DĖL FOTOGRAFAVIMO IR ATVAIZDO NAUDOJIMO

2026 m. spalio 15-16 d.
Kaunas
Aš,
________________________________________________________________

(vardas, pavardė)

sutinku, kad Tarptautinio floristo profesinio meistriškumo konkurso metu būčiau fotografuojamas (-a) ir (ar) filmuojamas (-a).

1. Duomenų	tvarkymo	tikslas.	Mano	atvaizdas	(nuotraukos	ir	(ar)	vaizdo medžiaga) gali būti naudojamas:
1.1. konkurso rezultatų viešinimui,
1.2. informacijos apie konkursą sklaidai,
1.3. reprezentacinei ir informacinei veiklai,
1.4. publikavimui	interneto	svetainėse	(www.kaupa.lt, www.skills.lt, https://kpmpc.lrv.lt/lt/),
1.5. oficialiuose socialinių tinklų kanaluose,
1.6. informacinėje medžiagoje (pranešimai spaudai, ataskaitos, viešosios publikacijos).
2. Teisinis pagrindas
2.1. BDAR 6 straipsnio 1 dalies a punktas – sutikimas.
3. Duomenų apimtis. Gali būti viešinami:
3.1. vardas, pavardė,
3.2. užimta vieta konkurse (jei taikoma),
3.3. atvaizdas.
4. Duomenų saugojimas
4.1. Atvaizdai saugomi vadovaujantis Karaliaus Mindaugo profesinio mokymo centro Dokumentacijos planu ir komunikacijos praktika, bet ne ilgiau kaip 3 metus, išskyrus atvejus, kai teisės aktai nustato kitą terminą.
5. Duomenų subjekto teisės.
5.1. Turiu teisę bet kada atšaukti šį sutikimą.
5.2. Sutikimo atšaukimas nedaro poveikio iki atšaukimo atlikto tvarkymo teisėtumui.
5.3. Esu informuotas (-a), kad atšaukus sutikimą jau paskelbta vieša medžiaga gali būti ne visiškai pašalinta iš trečiųjų asmenų platformų.

Parašas __________________

Vardas, pavardė _______________________________________	


Tarptautinio floristo 
profesinio meistriškumo konkurso 

Aš, __________________________________, būdamas (-a)  Tarptautinio floristo profesinio meistriškumo konkurso vertintoju(-a) pasižadu ir įsipareigoju: 
1. savo pareigas atlikti nešališkai ir sąžiningai, vadovaudamasis (-si) sąžiningumo, skaidrumo, teisėtumo principais ir turimomis ekspertinėmis žiniomis; 
2. nusišalinti ir nedalyvauti sprendimų dėl konkretaus Konkurso dalyvio atliktų užduočių vertinimo ir kitose susijusiose sprendimų priėmimo procedūrose, kai: 
2.1. aš, Konkurso dalyvis, susijęs su manimi santuokos, partnerystės, artimos giminystės ar svainystės ryšiais; 
2.2. Konkurso dalyvis yra mano atstovaujamos profesinio mokymo įstaigos mokinys ar absolventas, esu jį rengęs šiam Konkursui;
[bookmark: part_89844d9b82d0480fb92c9fc168405082]2.2.  yra kitų aplinkybių, galinčių sukelti interesų konfliktą, ir (ar) dėl kurių negaliu laikytis 1 punkte nustatytų principų.
3. Jei atsirastų aplinkybių galinčių sukelti interesų konfliktą, ar privatūs interesai egzistuoja ar gali atsirasti, pasižadu apie tai pranešti Konkurso vykdytojui ar Konkurso stebėtojui ir visuomet nusišalinti nuo klausimo svarstymo ir sprendimo priėmimo, susijusio su konkrečiu Konkurso dalyviu. 
4. Pažadu man patikėtus dokumentus ir duomenis, kuriuose yra konfidenciali informacija, saugoti tokiu būdu, kad tretieji asmenys neturėtų galimybės su jais susipažinti ar pasinaudoti.



                                   ______________                ____________________________
                                                  (parašas)                                                   (vardas, pavardė)




____________________________________


